JUMAL KÕNELEB
Tere jälle!
Kas võitled vahel
musta südametunnitusega või madala enesehinnanguga?
Minul tuleb seda vahel ette.
Jumala Sõna on mind vabastanud päris mitmetest asjadest.
Piibel ütleb, et tõde teeb meid vabaks.
Kui Piibel räägib vabadusest, tähendab see tõelist vabadust.
Oleme seda käsitlenud mitmes saates.
Oleme rääkinud identiteedist, kes me oleme Kristuses.
Kui sa ei ole neid varasemaid saateosasid vaadanud,
siis ma soovitan seda teha, kui sul on sel teemal probleeme.
Jumal tahab sind vabastada ja anda sulle lapse seisuse.
Piibel ütleb, et Temas oleme juba õiged.
Temas oleme juba pühad, oleme juba Tema armsad lapsed.
Temas me oleme seda juba.
See identiteet ei muutu kunagi.
Isegi kui teeme vahel pattu, oleme ikkagi Kristuses õiged.
Isegi kui teeme vahel vigu, oleme ikka Temas pühad.
See annab meile jõudu.
Identiteeti iseloomustab paremini küsimus: "Kes ma olen?"
Kes ma tegelikult olen?
Kes ma olen usklikuna, kui olen Jeesuse vastu võtnud?
Kes ma olen?
Mida tähendab, et olen Jumala laps ning olen uuestisündinud ülalt?
Olen uus loodu. - Just.
Vana on kadunud ja uus on asemele tulnud.
Mida see tähendab?
Kui oleme pannud selle nurgakivi, võiks küsida, mis saab edasi?
Olen õige Kristuses, mul on juba rahu Jumalaga,
ma olen Temas õige ning olen Temas juba püha.
Mul on rahu ja hingamine, saan puhata oma tegudest,
ma ei pea tegudega Jumalale meelepärane olema.
Mõni võib öelda: "Seda küll, aga vajan siiski midagi.
Ma vajan rohkem Püha Vaimu."
Mul peaks olema suurem võidmine.
Siin tahan julgustada uurima, mida Jeesus on me eest juba teinud.
Isegi sellest võidmisküsimusest võib saada surve.
"Mul peab olema rohkem võidmist,
peab olema kogu aeg suurem Püha Vaimu ligiolu."
Ka selles asjas Piibel üllatab meid nagu paljudes muudeski asjades.
Tõeline evangeelium üllatab armuga.
Kui arvad, et sul peaks olema suurem võidmine,
siis ma väidan, et see ei pea paika.
Küsimus on hoopis milleski muus, kui selles, mida sa võid mõtelda.
Esimene Johannese kiri 2:20 ütleb:
"Teil on ju võidmine sellelt,
kes on Püha, ja teil kõigil on teadmine!"
Piibel ütleb, et mul on juba võidmine.
Samuti nagu Piibli sõnul olen juba õige,
ütleb Piibel ka, et mul on juba võidmine.
Esimene Johannese kiri 2:27 ütleb isegi nii:
"Aga võidmine, mille te olete saanud temalt, püsib ju teis."
Mul on võidmine olemas ja see isegi püsib minus.
Üpris vastupidine sellele,
et näeme mõnikord inimesi lausa jooksmas võitud jutlustaja järel
ja ühelt koosolekult teisele, et saada oma ellu rohkem võidmist.
Piibel ütleb vastupidi,
et sul juba on see võidmine ning see püsib sinus.
Mida see siis tähendab?
Kas pole veider?
Mida see tähendab?
Kas Püha Vaimu võib olla rohkem või vähem?
Kas kellelgi on rohkem Püha Vaimu kui teisel?
Peame mõistma seda, et Piibel võidmisest rääkides
peab silmas just seda, mida Joy ütles.
Piibel räägib Pühast Vaimust.
Võidmine pole mingi asi, mida ühel on rohkem kui teisel.
Võidmine on Püha Vaim, kes on isik.
See tähendab teisiti öeldes seda,
et kui võtsin Jeesuse vastu, on Püha Vaim juba minus.
Ta on isik, mitte ühtede elus väiksem ning teiste elus suurem.
Ta on üks ja sama isik.
Võidmine ongi Püha Vaim.
Piibel avab meile siin selle saladuse,
et asi pole selles, kas kellelgi on suurem võidmine
või kellelgi on rohkem Püha Vaimu kui mõnel teisel isikul.
Püha Vaim on üks ja seesama.
Asi on selles, et võime anda Talle rohkem või vähem ruumi.
Võime anda Talle oma südames rohkem ja rohkem ruumi.
Ka see annab imelise vabaduse.
Ma ei pea ootama, kuni viimaks saan võidmise.
Mul on juba võidmine ning mul on juba Püha Vaim.
Võin selle asemel öelda:
"Aitäh, Püha Vaim, et oled minus.
Võta endale veel rohkem ruumi.
Tule, Püha Vaim ja täida ka kõik pisemad nurgad.
Tahan anda kõik Sulle!"
Korraga on meil Teda rohkem.
Oleme andnud Talle rohkem ruumi.
Johannese evangeelium 14. ptk.
õpetab Jeesus meid imeliselt Püha Vaimu kohta.
Johannese 14:16: "Ja ma palun Isa
ja ta annab teile teise Lohutaja, et tema oleks teiega igavesti.."
Nii lihtne see oligi.
"Tõe Vaimu, keda maailm ei saa võtta vastu,
sest ta ei näe teda ega tunne teda ära.
Teie tunnete tema ära,
sest ta jääb teie juurde (Ta jääb) ja on teie sees."
Ta jääb teie juurde ja on teie sees.
"Ma ei jäta teid orbudeks, ma tulen teie juurde."
See tähendab Pühas Vaimus.
Kas pole võrratu?
Minu jaoks oli see väga oluline ilmutus,
et Püha Vaim on isik, keda ma võin tundma õppida.
Kui ma õpin Teda tundma ja veedan Temaga koos aega,
siis Tema ligiolu minu elus kasvab.
Ma pidin sellest lausa raamatu kirjutama.
"Püha Vaim. Jumal meiega."
Olen märganud, et ka võidmine minu elus kasvab,
aga ma ei mõtle nii, et see sõltuks kuidagi minust
või et oleksin kuidagi eriliselt võitud.
See on Püha Vaim.
See on Tema ligiolu ja Temale olgu kõik au selle eest.
See teeb mind vabaks. - Aamen.
Teeb ka januseks.
Tahan õppida Teda rohkem tundma.
Võib-olla sellepärast jooksen koosolekult koosolekule,
et tahan Teda enam tundma õppida ja kuulda, mida inimesed räägivad,
kes Teda paremini tunnevad ning on Temaga koos elanud.
Nad võivad anda vihjeid,
kuidas võiksin veel rohkem Teda tundma õppida.
Saada veel lähedasemaks.
Ka see on asi, mida võime harjutada.
Võime seda harjutada.
Võime saada rohkem teadlikeks, et Ta on meis.
Sageli elame oma argielu ja meil on nii palju tegemisi,
et kõiges kiirustamises unustame, et Ta on meiega koos
on üleloomulik imeline vägi, õpetaja, lohutaja Jeesuse Vaim.
Abiline ja isiklik terapeut, imeline Isa, kes mind aitab.
Me unustame selle üldse ära ja püüame üksi hakkama saada.
Üritame üksi rassida ja arvame, et Jumal ei aita mind kunagi.
Ta on ometi kogu aeg meiega koos.
Võime saada sellest teadlikumaks ja hakata seda paremini tundma.
Kiri heebrealastele 5:14 ütleb: "Tahke toit on aga täisealiste jaoks,
kelle meeled on kogemuste varal harjunud eristama head ja kurja."
Me meeled võivad kogemuse põhjal harjuda eristama head ja halba
ja vahet tegema, kes on Püha Vaim kuidas Ta on minus ja minuga koos.
Võin õppida ja harjutada.
Meeled võivad harjutada erksaks.
Tema aga ei käi vahel ära ning siis tule jälle tagasi.
Seda on nii oluline meeles pidada. - Tema on kogu aeg minuga koos.
Ta pole kord rohkem minuga ja siis vähem minuga koos.
Esimene kiri korintlastele 6:17 "Aga kes hoiab Issanda poole.."
Oleme võtnud Ta vastu.
"..see on temaga üks vaim."
Esimene kiri korintlastele 6:19:
"Või kas te ei tea, et teie ihu on teis oleva Püha Vaimu tempel,
kelle te olete saanud Jumalalt, ning et teie ei ole iseenese päralt?"
Me oleme saanud Püha Vaimu Jumalalt ja see ihu..
Seesama minu ihu,
mitte naabri, direktor Jani või mõne pastori ihu.
Või tohtrihärra Ville. - Just, Joy keha.
Sellesama normaalse ja tühise Joy ihu on Püha Vaimu tempel.
See on küll põnev.
Väga huvitav lugu.
Me oleme juba õiged ning Kristuses pühad.
Meile on juba andeks antud ja oleme juba armsad lapsed.
Meil on juba võidmine ja me oleme Püha Vaimu tempel.
Mina olen Püha Vaimu tempel.
Olgu.
Kui ma seda kõike olen, siis vajan ikkagi midagi veel.
Usku.
Kas pole nii? - On küll.
Me kõik vajame rohkem usku.
See on paras väljakutse nagu kogu mu tänane jutt.
Tahan rääkida edasi sellest,
mis on meil selles valdkonnas juba olemas.
Piibel ütleb kirjas roomlastele 12:3: "Sest selle armu tõttu,
mis mulle on antud, ütlen ma igaühele teie seast,
et ta ei mõtleks üleolevalt selle kohta, mida tuleb mõtelda,
vaid mõtleks nõnda, et saaks arukaks sedamööda,
kuidas Jumal igaühele usu mõõdu on jaganud."
Inglisekeelne tõlge ütleb,
et igaühele meist on antud teatud usumõõt.
Piibel kuulutab, et igal usklikul on usku.
Igal usklikul on juba usku.
Sa poleks usklik, kui sul ei oleks usku.
Usud Jeesusesse - seega sul on juba usku.
Kui vajad rohkem usku,
tahan sullegi seda öelda, et meil kõikidel on juba usku.
Meil olev usk ootab ainult, et sina ja mina seda kasutaksime.
Piibel ütleb Jaakobuse 2:26:
"Sest nii nagu ihu ilma vaimuta on surnud,
nõnda on surnud ka usk ilma tegudeta."
Meil on juba usk, kui me oleme usklikud.
Kui sa pole veel usklik, siis hakka usklikuks.
Kui sa oled juba usklik, siis sul on ka juba usku.
Piibel ütleb, et see usk meis,
meil kõikidel olev usumäär, on surnud ilma tegudeta.
See on kasutamata.
Nagu kastis olev tööriist, mida kunagi ei kasutata.
Täna ma tahan sind julgustada.
Kui sa soovid rohkem usku,
hakka kasutama seda usku, mis sul on juba olemas.
Üks pastor ütles, et ta kasutab usku nagu tööriista.
Kui vastu tuleb mõni probleem,
kasutab ta usku abivahendina, et pääseda sellest probleemist üle.
See toob uue vaatenurga.
Piibel ei ütle kusagil, et peaksime usku juurde paluma.
Piibel ütleb, et usk tuleb kuulmisest ning kuulmine Jumala Sõna kaudu.
Me ei pea seda omale palvetama.
See sünnib Jumala Sõnast enesest ning kui oled võtnud Jeesuse vastu
ja Ta evangeelium süütas sinus usu, Püha Vaim sünnitas sinus usku
ning sul on juba usku, siis on aeg hakata seda kasutama.
Me oleme usklikud. - Kas tõesti? Hea teada.
Me ei ole kahtlejad.
Me oleme uskujad.
Ma olen usklik.
See juba ise ütleb kõik.
Ma olen usklik.
Kas võin tuua väikese näite? - Loomulikult, räägi.
Imeline.
See on üks praktiline näide.
Kevadel, kui kool sai läbi
ja sügiseni oli veel aega, tekkis mul palju küsimusi,
kuidas järgmine sügis algab ja mis toimuma hakkab.
Mul olid mõned hirmud ning ma muretsesin.
Ma vajasin usku.
Piibel ütleb, et usk tuleb kuuldust ning kuulmine tuleb Jumala Sõnast.
Ma hakkasin Sõna lugema.
Otsisin julgustavaid kirjakohti.
Lugesin Jumala imelisi lubadusi, et Tema täidab kõik me vajadused,
seega ka kristliku kooli vajadused ning sain sellest usku juurde.
Püha Vaim kinnitas seda, öeldes,
et järgmisest õppeaastast tuleb senistest parim õppeaasta.
Sõna sünnitas usku.
Selle asemel et muretseda ja paluda, et Issand annaks usku,
läksin ma Sõna juurde, kasutasin olemasolevat usku
ja tööriistana Jumala Sõna ning haarasin sellest kinni.
Haarasin kinni lubadustest ja see sünnitas usku
ning sellest õppeaastast saigi midagi võrratut.
Kui sul on mõni probleem, siis kasuta usku, mis sul olemas on.
Haara kinni Jumala Sõnast, mis tekitab sinu usku.
Haara sellest kinni ja kuuluta seda Sõna olukordadele.
Korraga märkad, et sul on usku tervenemisesse,
sul on usku lahendada mõni keeruline suhteprobleem,
sul on usku majandusliku olukorraga toime tulemiseks.
Oled lugenud Sõnast, et Tema täidab kõik su vajadused.
Kasutad seda usku, mis sul olemas on.
Korraga see olukord muutub.
Tahame sellega julgustada sind ja ka iseennast sellega,
et meil kõikidel on usku ja kõik võime seda kasutada.
Meie oleme seda usku kasutanud.
Algul lausa kümne euro või uueks hambaharjaks, kas pole?
Kui meie usutase edenes,
uskusime, et Issand aitab meil maja remontida ja Ta aitas.
Kui meie vana auto lagunes,
uskusime, et Issand aitab selleski ning me saimegi uue auto.
Me kasutasime oma usku.
Kui kasutasime oma usku, siis see kasvas.
See on vägev. - Kas pole?
Oleme käsitlenud, kes me oleme Kristuses.
Oleme täna eemaldanud ka need eksiarvamused,
et meil peaks olema suurem võidmine ja enam usku.
Ma olen püüdnud sulle näidata, et meil on juba ka kõike seda.
Piibel ütleb kirjas efeslastele 4:13-15
"kuni meie kõik jõuame usu
ja Jumala Poja tundmise ühtsusesse, saades täismeheks
Kristuse täisea mõõtu mööda, et me ei oleks enam väetid lapsed,
keda pillutab ja kõigutab iga õpetusetuul,
et inimliku pettemänguga eksitusse kavaldada,
vaid et me tõtt rääkides armastuses kasvaksime
kõigiti selle sisse, kes on pea - Kristus. "
Mida see tähendab?
Kõik see, mida oleme jaganud viimastes saadetes ja ka täna,
viib meid selle juurde, et meil on kõik see Jeesuses.
Vabaneksime samuti eri õpetuste taga ajamisest,
püüdes olla Jumalale meelepärane, saada rohkem võidmist või usku,
minna sinna ja tänna, kui kõik on juba olemas Kristuses.
Küsimus pole selles, mida meie võiksime saavutada
vaid selles, mida Tema on juba sinu ja minu eest teinud.
Sellest kasvab uus imeline usk, uus hingamine, uus rahu.
Kõik pääseme täiusesse Temas.
Kiri heebrealastele 10:16 on nii imeline kirjakoht.
Siin öeldakse nii: "See on leping,
mille ma teen nendega pärast neid päevi, ütleb Issand.."
Ta räägib siin uuest lepingust,
mida Ta Vana Testamendi ajal kavandas ja nüüd on teinud.
See on see liit.
"ma annan oma seadused nende südamesse
ja kirjutan need nende mõistusesse.."
"ma annan oma seadused nende südamesse
ja kirjutan need nende mõistusesse.."
Siin räägitakse sellest,
mida Uues Testamendis on Jeesus meile toonud.
Uus Testament räägib meile
uuest lepingust, milles me nüüd oleme.
See on täiesti uus asi.
See on uus asi, miski, mida Tema teeb.
Tema tuleb minu südamesse.
Ta tuleb minu ellu ja annab mulle asju.
Tema peseb mind puhtaks.
Ta pühitseb mind.
Ta teeb mind õigeks ja kõlblikuks.
Ta annab mulle andeks.
Ta tuleb minusse elama Püha Vaimu kaudu.
Nii on mul võidmine eluks,
argipäevaks ja teenimistööks, mida Ta mind teha palub.
"ma annan oma seadused nende südamesse
ja kirjutan need nende mõistusesse."
Piibel ütleb ka, et Jumala armastus
on meie südametesse välja valatud Püha Vaimu kaudu.
Mul on olemas ka armastus.
Kui Tema elab meis ning olen uus loodu,
kui Tema on minu sees ja toob minus esile häid külgi,
see annab täiesti uue jõu elamiseks, uskumiseks ja võidmise.
See on uus identiteet - Kristus meie sees.
Kristus meie sees - see ongi see saladus.
Mis on saladus, mis paneb ristiusu mu elus toimima?
Mis see on?
Ükskõik, kuidas üritan ja rassin
ning jooksen mööda eri teenistusi, peab ikkagi olema mingi saladus.
Mis on see saladus?
Kristus meie sees - kirkuse lootus.
Kristus meis.
Tema vägi ja pühadus, õigus ning võidmine.
Tema Vaim.
Seepärast ütleb Piibel, et nüüd ei ela enam mina.
Nüüd ei ela enam mina vaid Kristus minu sees.
Tahaksin lõpetuseks jagada veel üht imelist ilmutust.
Kirjakoht, mille üle olen ise ka imestanud.
Luuka 7:26-28 ütles Jeesus:
"Või mida te tahtsite välja minnes näha? Kas prohvetit?
Jah, ma ütlen, hoopis enamat kui prohvetit!"
Jeesus räägib siin Ristija Johannesest.
"Tema ongi see, kellest on kirjutatud:
Vaata, ma saadan sinu eele oma käskjala,
kes tasandab sinu tee su ees.
Ma ütlen teile,
ei ole naisest sündinute seas kedagi suuremat Johannesest,
aga väikseim Jumala riigis on temast suurem."
Jeesus ütleb, et naisest sündinute seas
ei ole Johannesest suuremat prohvetit.
Võime imestada, kuidas Jeesus võib öelda,
et Ristija Johannes on teistest suurem prohvet,
kui ta ei teinud isegi mitte ühtegi imetegu?
Ta ei teinud merre teed ega palunud tuld taevast.
Ta ei teinud midagi sellist.
Ometi ütleb Piibel, et ta on suurim prohvetite seas.
Jeesus ütleb veel, et igaüks meist on veel temast suurem.
Üks pastor palvetas selle üle.
Jumala sõnast võib saada lõputult ilmutusi.
Tema sai ilmutuse selle kirjakoha kohta.
See tähendab, et kui prohvet on suur, on tal suur ja imeline sõnum.
Vana Testamendi prohvetid kuulutasid,
et Jeesus on tulemas.
See oli nende sõnum.
Johannes oli suurem seetõttu, et Tema sõnum oli veel parem,
kuna ta kuulutas, et Jeesus on nüüd siin.
Vaadake, Jumala Tall - Ta on nüüd siin.
Vana Testamendi prohvetid kuulutasid Tema tulekut ette,
Johannese sõnum oli parem, kui kuulutas, et Ta on nüüd siin.
Meie sõnum on aga veel parem.
Võime öelda, Ta elab meis.
Ta elab minu sees.
See on rõõmusõnum, mida tahame täna sulle rääkida.
Jeesus elab sinu sees.
Kui usud Jeesusesse, siis Ta elab sinu sees.
Ta on su õigus ja Temas on sul võidmine.
Temas on sul juba usku.
Temas on sul kõik,
mida läheb vaja eluks ja jumalakartuseks.
Kui sa pole veel Jeesust vastu võtnud,
siis Temas saad sa kõik: saad kõik oma patud andeks,
saad igavese elu ning Tema sees on kõik.
Meie sõnum on kõige parem.
Ta ei lähe kuhugile.
Ta on igavesti meiega koos.
Tänu, Jeesus, et õnnistad täna meid kõiki.
Tänu, Issand, et sina oled kirkuse lootus.
Jeesus, sinus meil on juba kõik.
Tänu, Jeesus, et saame
kõik rõõmustada selle üle, mida Sina oled juba teinud.
Annad meile kõigile järjest sügavamat ilmutust
mitte selle kohta, mida meie võime teha
vaid sellest, kes Sina oled juba meie sees.
Tänu, Jeesus, et Sina oled meie võidmine.
Tänu, et Sinu kaudu
võime uskuda sinusse ja võita kõik väljakutsed.
Jeesuse nimel, aamen.
Kui keegi soovib meie töö kohta rohkem infot,
võite külastada kodulehekülge www.kristillinenkoulu.org
Meil on toredad kristlik kool ja lasteaed,
millega võib tutvuda interneti kaudu
või ette helistades tulla koha peale külla.
Sealt saab tellida ka neid raamatuid.
TV7 Soome netipoest võib tellida meie saadete DVD-sid.
Need on valminud vaatajate palvel ja neid saab osta TV7 netipoest
ning raamatuid saab samuti tellida interneti kaudu.
Ole õnnistatud Jeesuse nimel ja tänu saatetud tagasiside eest.
Meile võib alati saata palvesoove ja -vastuseid.
Ole õnnistatud Jeesuse nimel ja ole vaba Jeesuse nimel.
TV7 on saanud head tagasisidet saatesarja "Jumal kõneleb" kohta
ja näeme, et Jumal aitab saatesarja kaudu inimesi.
"Sain saate "Jumal kõneleb" kaudu väga õnnistatuks.
Aitäh Cedercreutzidele panuse eest evangeeliumi kuulutamises.
Sain südamesse sügava rahu.
Need on valitud mõtted, mitte tühjad sõnad.
Olete tõeliselt siirad ja julgete end avada.
Minu meelest on hea, et olete saates kahekesi.
Rõõm on näha, kuidas toetate teineteist
ja toote sellega imelist tasakaalu saatesse.
Tundub, et muule heale lisaks saan ka abieluks väärt eeskuju.
Suur tänu, Jan ja Joy!"
"Aitäh, Jan ja Joy õnnistava saate eest.
Tahan tänada enne kõike
Kristuse armastuse eest, mida imeliselt vahendate."
Hea vaataja, kutsume sind aitama nii palves kui majanduslikult.
Ekraanil näed annetustelefoninumbrit 9001777
Helistades annetad 7 eurot TV7 Eesti kanali töö heaks.
Saate lõppedes näed ka kontonumbreid.
Aitäh toetuse eest!
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin